CELEX: C2004/228/02
Language: et
Date: 2004-09-11 00:00:00
Title: Euroopa Kohtu otsus (teine koda) 15. juuli 2004 kohtuasjas C-272/01: Euroopa Ühenduste Komisjon versus Portugali Vabariik (Liikmesriigi kohustuse rikkumine — Direktiiv 76/160/EMÜ — Suplusvee kvaliteet — Piirväärtustele mittevastavus — Kõigi Portugali siseste suplusrandade täpsustamata jätmine — Ebapiisav kogutud proovide arv)

11.9.2004   
            
            
               ET
            
            
               Euroopa Liidu Teataja
            
            
               C 228/1
            
         
      EUROOPA KOHTU OTSUS
   
   (teine koda)
   15. juuli 2004
   kohtuasjas C-272/01: Euroopa Ühenduste Komisjon versus Portugali Vabariik (1)
   
   (Liikmesriigi kohustuse rikkumine - Direktiiv 76/160/EMÜ - Suplusvee kvaliteet - Piirväärtustele mittevastavus - Kõigi Portugali siseste suplusrandade täpsustamata jätmine - Ebapiisav kogutud proovide arv)
   (2004/C 228/02)
   Kohtumenetluse keel: portugali
   Kohtuasjas C-272/01, Euroopa Ühenduste Komisjon (esindajad: M. T. Figueira ja G. Valero Jordana) versus Portugali Vabariik (esindajad: L. Fernandes, M. Telles Romao ja M. Joao Lois), mille esemeks on taotlus, et Euroopa Kohus tunnistaks, et kuna Portugali Vabariik
   
               —
            
            
               ei võtnud vastu kõiki vajalikke meetmeid, et suplusvee kvaliteet vastaks nõukogu 8. detsembri 1975. aasta direktiivi 76/160/EMÜ suplusvee kvaliteedi kohta (EÜT 1976 L 31, lk 1) artiklis 3 toodud nõuetele,
            
         
               —
            
            
               ei võtnud proove sama direktiivi lisas sätestatud minimaalse sagedusega ja
            
         
               —
            
            
               ei täpsustanud kõiki Portugali siseseid suplusrandu,
            
         rikkus see liikmesriik selle direktiivi artikli 4 lõike 1, koostoimes artikli 1 lõikega 2, artikliga 3 ja lisaga, ning nimetatud direktiivi artikli 6 lõigete 1 ja 2 sätteid.
   Euroopa Kohus (teine koda), koosseisus koja esimees C. W. A. Timmermans, kohtunikud C. Gulmann, J.-P. Puissochet, J. N. Cunha Rodrigues ja N. Colneric (ettekandja), kohtujurist P. Leger, kohtusekretär R. Grass, on 15. juulil 2004 teinud otsuse, mille resolutiivosa on järgmine:
   
               1)
            
            
               Kuna Portugali Vabariik ei võtnud vastu kõiki vajalikke sätteid, et viia suplusvee kvaliteet kooskõlla nõukogu 8. detsembri 1975. aasta direktiivi 76/160/EMÜ suplusvee kvaliteedi kohta artiklis 3 kehtestatud kohustuslike piirväärtustega, on see liikmesriik rikkunud nimetatud direktiivi artikli 4 lõikest 1, koostoimes artikli 3 ja lisa sätetega, tulenevaid kohustusi.
            
         
               2)
            
            
               Muus osas jätta hagi rahuldamata.
            
         
               3)
            
            
               Kumbki pool kannab oma kohtukulud.
            
         
      (1)  EÜT C 245, 1.9.2001